﻿ despre 0 Victor Ion Popa şi Ion Sava 0 studiul sistemului lui Stanislavski 0 ro lu rile in ter pre ta te % perspective^ teatrului nostru actual Rl ■^^^^B copul in care am solicitât artistei emerite Irina Răchiţeanu-Şirianu ■^^^V aceastâ lungă convorbire este dublu : pe de o parte, am urmârit să W^Ê facem cunoscută publicului personalitatea acestei actriţe, care a BA^ÉH realizat citeva dintre celé mai meritorii creaţii ale ultimelor sta- giuni Pe de altă parte, am căutat să reluăm mai amplu, dintr-un punct de vedere cît mai profesional, dezbaterea despre munca actorului, pe care am deschis-o în urmà eu mai multe numere Şi să deschidem astfel cititorilor o fereastrà spre lumea de dincolo de rampă, să încercăm o apropiere între spectator şi preocupările de fiecare zi aie creatorilor de pe scenà DE LA VICTOR ION POPA LA ION SAVA începutul discuţiei este clasic : o scurtă retrospectivà — Dacă mă uit înapoi în aceşti douăzeci de ani de teatru — spune actriţa — am impresia că pot distinge trei puncte nodale, trei „perioade", dacă se poate spune aşa, marcate prin trei momente de răscruce Am început prin a intra la Conservator, unde am fost éleva Mariei Filotti Aceasta era o personalitate originale, un temperament neobişnuit, şi de la ea, de- sigur, am avut ce să învăţ Socot că dascălul meu adevărat în teatru a fost însă Victor Ion Popa în trupa lui am intrat din ultimul an de Conservator Acolo am găsit terenul propice temperamentului meu şi idealurilor mele de teatru, atunci încă destul de confuze, dar hotărît opuse modalităţii de existenţă a rnultor com- pnnii care jucau în Bucureşti Nu vreau să spun că nu existau şi companii parti­ cular serioase, dar, în majoritate, aceste mici teatre nu se puteau sustrage cerinţe- lor spectacolului bulevardier La Victor Ion Popa, peste Dîmboviţa — dincolo de rîu, cum s-ar spune la Paris —, am găsit un climat care m-a atras puternic şi m-a déterminât să rămîn cît mai mult în acest mie teatru 54 www cimec roPiesele în care jucam erau modeste, dar pentru mine spectacolele aveau mare valoare Luoram eu unul dintre cei mai mari animatoiï şi regizori ai teatrului romî- nesc, şi aici am cîştigat convingerea că munca mea de actriţă este importantă pentru oameni Victor Ion Popa se străduia, eu o tenacitate rară, să ridice întreg ansamblul la o înaltă atitudine etică — Cum lucra Victor Ion Popa ca regizor ? — Cunoştea bine natura actoricească şi era extrem de persévèrent De aceea, reuşea să-şi înrîurească actorii, şi şi-a format trupa întocmai aşa cum o dorea Fiecare repetiţie era un moment de emoţie intense şi o cérémonie Victor Ion Popa lucra fără să ridice tonul, fără să fie vreodată brutal, eu adîncă bună-cuviinţă El făcea parte, într^adevăr, dintre acei regizori ideali, care se pricep la orice, de la montarea unui decor pînă la dirijarea actorilor Era un om de cultură şi un mare îndrăgostit de arta populară Nu mai vorbesc de capacitatea lui de a organiza şi de a administra teatrul De atunci, rareori mi s-a mai întîmplat să întîlnesc într-un colectiv asemenea disciplina şi ordine — Cam ce roluri aţi jucat atunci ? — Am débutât într-o piesă de Sorbul Am jucat-o apoi, printre altele, pe Eugénie Grandet Mai important însă decît ce am jucat este ceea ce am în- văţat atunci — Anume ? — Foarte multe lucruri De pildă, m-am familiarizat eu legile spaţiului sce­ nic In montările lui Victor Ion Popa nu existau spaţii scenice moarte, nefolosite în decorurile lui nu întîlneai elemente în sine, străine de joc La el „juca" orice mobilă, orice element de recuzită Actorul trebuia să ştie să evolueze în spaţiul scenic şi să-1 valorifice la maximum, fireste, în funcţie de cerinţele rolului Sub îndrumarea lui Victor Ion Popa erad conştient că pe scenă exişti totdeauna în raport eu partenerul şi eu tot ce te înconjoară Tot acest regizor mi-a trezit atenţia faţă de bogăţia naturii umane, de varie- tatea ei de manifestări El m-a învăţat să privesc în mine şi să privesc oamenii din jur, toemai prin ceea ce îmi sugera, prin felud în care mă îndruma Ce graţie, ce elegantà putea să aibă acest om — care era départe de a fi chipes ! Asistam la repetiţiile lui, chiar cînd nu jucam, numai ca să-1 pot urmàri Primele noţiuni de stil şi de joc „de epocă" de la el le-am deprins : ca director de scenă, Victor Ion Popa càuta sa obţină de la actori o expresivitate integrală, se străduia să pună în acţiune toate resursele instrumentului psihofizic al creaţiei actoriceşti Fiind foarte exigent, el mi-a atras atenţia asupra necesităţii armioniei în spectacol : în montările lui, nimic nu era anarhic, întîmplător, improvizat, difuz Curînd după ce el a plecat din teatru, am început să joc la teatrul Mariei Filotti Am jucat aici Vivie, din Profesiunea doamnei Warren, şi domnisoara Nasta- sia Cronicile erau elogioase, pàrerile spectatorilor îmi erau, se pare, favorabile ; eu toate acestea, socot că mă aflam din plin într-o perioadà de joc conventional, în înţelesul prost al cuvîntului, adică artificial Asta o spun acum, vorbind retro- spectiv Atunci, fireşte, nu-mi dădeam seama In ce sens era artificial jocul meu ? Fiind mult prea preocupată de forma interpretârii, acţionam adeseori in dauna sincerităţii Căutam întotdeauna să transmit ceva direct prin atitudine şi intonaţie ; de aceea, cedam uşor tentaţiei tiparelor mecanice, fixe Asta se observa uşor în fotografiile din acele spectacole : de pildă, în actul IV din Profesiunea doamnei Warren, în discuţia eu doamna Warren, aveam întotdeauna grijă să cad într-un anume fel pe fotoliu, să iau exact aceeaşi atitudine, la exact aceeaşi replică, spusă eu exact aceeaşi intonaţie Am jucat apoi la Teatrul Modern, în Henric al IV-lea de Pirandello, în Al optulea păcat de Muşatescu şi Florescu şi în Puterea întunericului Pe urmă am trecut la Teatrul Dinei Cocea, unde am jucat în Thérèse Raquin ; în Strigoii am jucat la Teatrul Comedia In toate aceste spectacole m-am întîlnit eu actori mari — Soreanu, Calboreanu, Maria Filotti, Marioara Voiculescu, Lucia Sturdza Bulandra, G Storin etc —, lucru foarte important pentru formarea unui actor tînăr A fost o perioadă de încercări Concentrîndu-mă excesiv, în acea vreme, asupra formule- lor exterioare, oboseam repede ; după un număr de spectacole, pierdeam orice prospetime şi orice plăcere de a juca Interpretările mêle deveneau grabnic rigide şi reci Din pricina asta eram neliniştită ; simţeam că mă împiedică, mă frînează ceva, dar nu ştiam ce 55 www cimec roAnca d in » Năpasta" de I L Ca- rayuue — Asta se întîmpla eu fiecare roi pe care îl jucaţi ? — Aproape Singurul moment care mi-a adus un fel de eliberare, mi-a deschis, parcă, o poartă, a fost întîlnirea eu Puterea întunericului, eu rolul Marina Regi- zor era Maican, un temperament impetuos, care ne cerea foarte multă pasiune, poate chiar prea necontrolat exprimată Datorită şi textului, şi regizorului, în acest spec- tacol trâiam de fiecare data o năvală de emoţii şi nu jucam niciodată rece Am fost apoi angajată la Teatrul National, unde am jucat unul dintre celé mai frumoase roluri ale tineretii mêle (eroina din Frumoasa adormită de Rosso di San Secondo) şi am cunoscut un ait om de teatru care avea să ma influenţeze mult — pe Ion Sava Punerea în scenă, stilul piesei şi al rolului erau foarte potrivite pentru deplina afirmare a datelor mêle de atunci, lucru care cred că s-a şi întîtri­ plât Textul era conceput şi scris conform cerinţelor unei convenţionalităţi teatrale hotărît marcate Personajele erau definite, în mare, ca nişte tipuri tradiţionale de teatru italian : Bâtrîna, Notarul etc Sava a pédalât mult pe această schematizare, caricaturizînd personajele şi creînd un decor de o expresivitate pregnantă, îndrăz- neaţă, stranie Datorită îndrumârilor lui, am învăţat să apreciez puterea ritmului în scenă, am început să cunosc practic ceea ce, mai tîrziu, aveam să-mi lămuresc datorită cercetărilor lui Stanislavski despre tempo-ritm Curios, nu ? S-ar părea că şi ritmul, şi adaptarea la spaţiul scenei, şi toate celelalte elemente de joc se învaţă odată, dar eu le-am descoperit pe rînd — Mai curînd ideea pe care ne-o facem despre „învăţămîntul" artistic este greşită : în realitate orobabil că fiecare descoperă pentru sine, pe rînd, fiecare element al interpretării — Probabil Oricum, eu de la Sava am învăţat să „ţin" ritmul, să-mi contrô­ lez şi să-mi gradez suflul — Aţi putea să precizaţi, mai concret, cum anume aţi căpătat aceste de- prinderi ? — Simplu : Sava mă obliga să păstrez ferm ritmul Pe atunci, noţiunea se afla undeva la periferia înţelegerii mêle Natura mea scenică evoluase mai molcom ; mă lovisem pentru o singură data de cerinţele ritmului, în Thérèse Raquin, sub îndrumarea Luciei Sturdza Bulandra ; Sava, însă, îi obliga pe toţi actorii să res­ pecte un ritm drăcesc, şi asta mi-a folosit mult, fără îndoială Acest director de scenă cerea o expresivitate convenţională accentuată, şi asta se calchia pe stilul meu de joc de atunci Poate de asta, în acest roi, s-a pro- 56 www cimec rodus o fuziune ciudată : deşi jucam, evident, într-o maniera expresionistă, n-am interprétât niciodată personajul fără emoţie, nu 1-am jucat niciodată „la rece" Şi niciodată nu m-am plictisit de el Poate şi fiindcă Sava pretindea şi ştia să obţinâ maxima mobilizare a tuturor forţelor noastre actoriceşti — o ardere intensâ la fiecare spectacol ÎNTÎLNIREA CU REPERTORIUL NOU ; STANISLAVSKI — Şi iată că viaţa m-a adus în faţa unor roluri eu totul noi pentru mine : repertoriul sovietic Primul roi interprétât a fost acela al Klavdiei Petrovna din Puterea cea mare între repertoriul nou şi schimbarea bruscă a preocupărilor de viaţă, lărgi- rea orizontului de fiecare zi, ş-a produs o osmoză A fost o frămîntare care a d?ter- minat desprinderea mea din lumea teatrală mică, izolată, în care trăisem pină atunci îmi aduc aminte de prima mea recitare din Maiakovski, la un festival Arlus Recitam din „Poemul lui Octombrie" ; nu înţelegeam foarte multe din ce declamam, dar plîngeam eu hohote ; ca mulţi actori, încercam să suplinesc ceea ce nu pricepeam printr-o supralicitare a emoţiei La un asemenea festival, m-am întîlnit eu Moni Ghelerter (recitam versuri de Vera Inber) ; el mi-a ridicat un colţ de cortină, a început să-mi deschidă ochii, spunîndu-mi că aceastà poezie nu poate fi recitată fără înţelegerea justă a psihologiei omului sovietic şi a coordonatelor vieţii lui Mă izbeam de un mod nou de exprimare a unor sentimente care mi se păruseră cunoscute, dar care, de fapt, erau şi ele noi — Acesta ar fi, dupa cite înţeleg, inceputul celei de-a doua étape din bio- grafia dumneavoastră scenică ; are vreo legătură perioada descrisă eu sistemul lui Stanislavski ? — Desigur întîlnirea eu acesta a constituit momentul de răscruce Intrasem la Institut ca profesoară, fapt care mi-a folosit, deoarece, încercînd să-i învât pe alţii, am învàtat singură ; atunci mi-a căzut în mînă o prima traducere a unei lucrări de Stanislavski Care m-a uluit Răsturna notiuni pe care le crezusem imuabile şi, în acelaşi timp, îmi deschidea orizonturi fără sfîrşit Pot să spun că am citit manuscrisul tremurînd Pesemne că aceeaşi emoţie o trăiesc oamenii de ştiinţă, cercetàtorii şi inventatorii, cînd simt că au înainte soluţia pe care n-au izbutit încă să şi-o limpezească, să şi-o expliciteze Nu pot să spun da cîte ori am citit şi am recitit, de atunci, volumele lui Stanislavski A început pentru mine un timp al revizuirilor profesionale totale în aceeaşi perioadă, am luat parte pentru prima oară la cursurile politice şi ideologice Orizontul s-a deschis brusc, am căpătat orientare în problème pe care înainte le ignorasem Dacă la Victor Ion Popa mi-am format atitudinea faţă de mine însămi ca actriţâ şi faţă de public, acum aveam prilejul să-mi definesc atitudinea faţă de întreaga mea pro- fesie şi, aş îndrăzni să spun, chiar faţă de întreaga mea existenţă — Cum s-a desfăşurat studiul sistemului ? — Greu Aşa cum se întîmplă la început, am trecut printr-o epocă de stag- nare, de anihilare a experienţei proprii, de inhibiţie, de supraconcentrare Cu timpul însă, am început să disting şi să ordonez principii care aveau sa devina coordonatele permanente aie muncii mêle : în primul rînd supratema, perspectiva rolului şi a actorului, rolul acţiunilor fizice, tempo-ritmul Efectele experienţelor mêle anevoioase de atunci, efectuate adeseori într-un colectiv strain de ele, s-au făcut simţite mai tîrziu, în vremea pe care o pot numi o a treia etapă din munca mea Primul rezultat pozitiv a fost eliberarea de acea plictiseală care îl pîndeşte pe actor după un număr de spectacole ; am căpătat posibilitatea să trăiesc rolul, la fiecare spectacol, cu aceeaşi dăruire şi prospeţime ca la primele reprezentaţii Am învăţat să créez liber şi organizat în acelaşi timp M-am eliberat de aştepta- rea absurdă a capriciilor „inspiratiei" — în ce spectacole aţi mai jucat în acest răstimp ? — Au fost spectacole şi roluri care m-au ajutat să consolidez ceea ce încer­ cam : rolurile eroice din Ruptura, Sfîrşitul escadrei, Tragedia optimistă, roluri care m-au obişnuit cu cerinţele patosului romantic Asta nu înseamnă că socotesc sistemul rodnic numai în raport cu acest gen de piese : dimpotrivă, cred câ se poate juca excelent, conform îndrumărilor lui Stanislavski, în tot repertoriul mare, 57 www cimec roVivie din Profesiooea doamnci Warren" de Klavdia Petrovaa din „Poterea eea mare" G B Shaw de B Romaţov universal Pe vremea aceea a trebuit să mă mulţumesc cu jumâtăţi sau sferturi de reuşită Era ca in sport : la inceput, efortul pare extrem de mare, insurmon- tabil, creză că niciodată n-ai să izbuteşti Dar antrenamentul se acumulează încet, se formează maşcări proprii, capeţi deprinderea de a te situa tu însuţi în locul nimerit în raport cu partenerii, cu „sarcinile" şi cu terenul Pe urmă, totul devine uşor, liber, firesc — în aparenţă, pe neaşteptate, de fapt, ca rezultat al întregii munci desfăşurate pînă atunci — Aţi putea indica precis în ce roi s-a întîmplat aceasta ? — Da, dar „saltul" nu s^a produs într-un roi însemnat, ci în tirnpul spectacolelor cu Reţeta fericirii, unde interpretam un personaj secundar Nu ştiu de unde, poate din obişnuinţă, poate din educaţie, poate din supraconcentrarea de care vorbeam, aduceam pe scenă o gravitate obositoare Conştient sau nu, încer- cam să fac, din orice, un „moment" Totul căpăta greutate în séria acelor specta- cole am descoperit însă că pot să-mi descarc jocul de balastul inutil, dînd mai multă importante relaţiilor mêle cu partenerii, situîndu-mă cît mai precis în dimen- siunile, în „măsura" rolului De atunci, primul lucru pe care-1 fac, cînd capăt un roi nou, este să mă arunc, aşa cum m-aş arunca în apă, în relaţiile cu partenerii Asta mi-aduce mai repede credinţa, convingerea în adevărul existenţei scenice a rolului, starea de spirit necesară jocului Imi înving timidităţile, reţinerea Stabi- lesc de la bun început ponderea personajului în ansamblul piesei Caut să-mi înca- drez interpretarea cît mai just în economia spectacolului şi în registrul mijloacelor mêle de exprimare Caut să obţin, de la primele repetiţii, convingerea relaţiei dictate de împrejurarea propusă de autor Spontaneitate, asta-mi lipsea, şi asta am izbutit să capăt atunci ! Rolurile mici — eel din Reţeta fericirii, Polina Andreevna din Pescăruşul, Marietta din Invierea, Maria din Oameni care tac — mi-au permis să expérimen­ tez cu îndrăzneală noile mêle concluzii Rolurile mari mi-au folosit pentru consoli- darea şi amplificarea experienţelor acumulate Unul din aceste roluri, care mi-a des- chis perspective mult deosebite de ceea ce interpretasem pînă atunci, a fost Tatiana 58 www cimec rololia Boga din Surorile Bogs" 4c Horia In rolul titular din „Anna Karenina", după LovinescD Ley Tolstoi din Duşmanii Trebuie să spun că sînt recunoscătoare pentru asta regizorului Al Finţi, care, ca şi Moni Ghelerter, are capacitatea de a descoperi în actori posibilităţi pe care ei înşişi le ignorează şi îndrăzneala de a încerca distribuţii puţin obişnuite, ne- şablonizate Acest personaj, caracterizat prin feminitate, eleganţă, cochetărie, chiar şi superficialitate, m-a descătuşat de rigiditate, impunîndu-mi o preocupare aparté pentru eleganţă şi stil Tatiana este actriţă de la începutul secolului, comportarea ei trebuie să se distingă prin acea amprentă de' artificialitate specifică actorilor de şcoală veche şi în viaţa de fiecare zi, fără ca spectatorii să poată conchide însă, din interpretarea mea, că eu, actriţa Irina Răchiţeanu, am astăzi un joe artificial Mi-a fost de un folos real şi rolul din Surorile Boga In afară de interesul deosebit pe care orice persbnaj din literatura dramatică originală îl prezintă pentru noi, Iulia mi-a oferit posibilitatea de a urmări o evoluţie bine marcată a unui caracter La început, Iulia este o închistată, o inhibată, o femieie copleşită de toată amărăciunea dezamăgirilor de pînă atunci, un om care nu s-a putut desăvîrşi pe nici un plan şi a cărui comportare este, de aceea, uscată, dominată de cîteva gesturi profesionale Odată eu ivirea lui Golea, eu descoperirea sensurilor mari aie existenţei, Iulia înfloreşte, îşi dezvăluie toate resursele de feminitate şi căldură Desigur, un roi de maturizare a fost şi cel principal din Anna Karenina — Şi Lady ? — Mărturisesc — continua actriţa — că am ajuns la acest rol numai graţie încercărilor din ultimii 3—4 ani şi variaţiei de personaje pe care le-am interprétât Năpasta, mai ales, a însemnat mult pentru mine, Anca reprezentînd un apogeu, un punct de culminaţie în activitatea mea Personajul trebuie să aibă şi patos, şi simplitate ţărănească, şi un profund caracter tragic popular, fără a-şi pierde datele de feminitate pasionată Asta îmi cerea să merg la un adevăr de viaţă adînc, să-mi concentrez la maximum puterea de expresivitate, respectînd un laco- nism strict, o extremă économie de gesturi Textul presupune o variaţie mare de intonaţii — o alternanţă şi o deschidere a registrului de voci Punerea în scenă 59 www cimec rofiind concepută fără pauză, spectacolul a fost şi un antrenament de rezistenţă scenică : trebuia să stau două ore aproape continuu în scenă, şi • să susţin un ritm şi o tensiune intense Am căpătat astfel convingerea că pentru un actor este abso­ lut necesar să joace măcar o data pe stagiune un roi de greutate, nou pentru el, din marele repertoriu clasic — £i ce puteţi spune despre interpretarea eroinei lui Tennessee Williams ? — Ce pot să spun? Că joc liber, eu dragoste, eu bucurie; că deşi tDtul este calculât şi gîndit, pas eu pas, îmi rămîne foarte mult loc pentru improvizaţiie, pentru a-mi desfăşura fantezia ; că aş putea să joc acest roi ani în şir, fără urmă de obo- seală, şi că din nou am învăţat ceva — referitor la metoda acţiunilor fizice Se spune că acestea sînt cea mai puternică armă împotriva şablonului ; dar ce te faci dacă, după un timp, însăşi acţiunea fizică devine şablon ? Cred că asta se poate évita numai lucrînd eu o echipă de actori antrenaţi, stăpîni pe forţele lor, in stare să aducă, de la spectacol la spectacol, variaţii în acţiune, fără a altéra fon- dul concepţiei regizorale şi al textului, fără a răsturna punerea în scsnă De fapt, acesta este acum, ca sa zic aşa, idealul meu de teatru : pe timpul dat (două-trei ore), pe marile coordonate aie rolului şi aie spectacolului stabilité de dramaturg şi de regizor, să existe această libertate eu adevărat creatoare a actorului — Care a fost istoria elaborării acestui roi ? — La început mi s-a parut strain M-am apucat însă de lucru, ca de obicei; şi eu cît pătrundeam în subtextele rolului, îi descopeream frumuseţile, îl îndră- geam, mi-1 apropiam Din rezolvarea unor problème concrete de comportare sce- nică, a început să se contureze perspectiva rolului şi perspectiva mea, ca inter­ préta a lui De pildă : Lady strigă foarte mult în piesă, rolul poate să devină monoton, crispât, obositor de strident Perspectiva mea actoricească îmi dicta să caut mereu altceva, să încerc soluţii care să mă ferească de repetări Şi, căutînd, intram mai adîne în perspectiva persona jului, descopeream al te date, mai puţin évidente, aie caracterului Mai concret, Lady are doua scene eu David şi Val ; amîndouă îi cer o mare tensiune nervoasă, în amîndouă ea ajunge să strige ; totuşi, actriţa nu poate striga la fel în momente deosebite De aceea, am căutat să dau povestirii mêle despre trecut („Iţi aduci aminte, în vara aceea, după ce m-ai părăsit ) un început aproaps alb Şi asta mi-a dezvăluit deodată, în acest episod, emoţii nebâ- nuite Dar poate că fac rău că vorbesc, poate câ ar fi mai bine sa nu intru în amănunte De data aceasta, bat in retragere : îmi amintesc indicaţiile lui Cehov şi Tolstoi, care sfătuiau pe s^riitorii tineri sa nu-si povesteascâ niciodata proiectele înainte de a fi scris, fiindcă naraţiunile preliminare pot secătui creaţia Poate că si actorul, care îşi „rescrie", în fiecare spectacol, rolul, trebuie să păstreze o anume dis^reţie în legătură eu gîndurile şi planurile sale, pentru a nu le istovi, în discuta, înainte de vreme ? PERSPECTIVE Urmează întrebările tradiţionale : — Ce roluri v-ar plăcea să jucaţi de aici înainte ? Ce dramaturgi şi ce piese vă atrag mai mult ? — Abia acum îmi doresc, mai intens ca oricînd, să joc mult şi variât Nu este firesc ca un om care se simte în plinătatea puterilor să-şi dorească să lucreze mult ? Şi nu este normal ca el să fie folosit, valorificat pe deplin, mai aies în asemenea momente de împlinire ? îmi doresc să joc în comedii Ma atrage dramaturgia lui Bernard Shaw Mi-ar plăcea să joc şi în piesele lui Ibsen şi, bineînţeles, tînjesc după marile roluri tragice, mai aies după celé din tragedia antică Versul — dacă ai şti cît de mult ne lipseşte versul pe scenă ! — Cum vă imaginaţi teatrul ideal în care aţi dori să jucaţi ? — Ca un teatru complex Adică un teatru în care să se poată juca spectacole cît mai variate, începînd eu montări inspirate din dramaturgia antică, trecînd prin tradiţiile commediei dell'arte, prin marele repertoriu Shakespea­ rean şi romantic, pînă la teatrul zilelor noastre In stiluri cît mai deosebite, lucrînd eu GO www cimec ropersonalităţi regizorale variate, luînd parte la puneri în scenă originale într-un ase- menea teatru, actorii ar trebui să poată juca de toate Acea „specializare", de celé mai multe ori falsa, care ne condamna la un singur tip de roi, ar dispărea Pentru realizarea unui asemenea teatru complex, pe care sînt sigură că nu numai eu îl doresc, este absolut necesar antrenamentul permanent al interpreţilor Actorii de mîine vor trebui să fie gâta oricînd, pentru orice fel de reprezentaţie De aceea, fiecare teatru ar trebui să fie interesat astăzi în crearea unor „staţiuni- laboratoare", în care interpreţii să-şi exerseze mereu plastica, dictiunea, chiar fantezia — Revenind la realitate, cum ve- deţi evolutia teatrului nostru de astăzi ? — Problema-cheie mi se pare că rămîne dramaturgia Timpul nostru ne cere să desăvîrşim un repertoriu nou, al problematicii de azi, de aici, de la noi, repertoriu care să poată răspunde în ace- laşi timp cerinţelor publicului de la noi, reprezentîndu-ne eu deplină strălucire în ansamblul teatrului universal Sîntem chemaţi să vorbim unui spectator a cârui personalitate devine din ce în ce mai bogată, şi mă întreb adeseori : care dintra spectacolele noastre vor rămîne valabile şi pentru generaţia de mîine, ce drama­ turgie va putea mulţumi pe copiii care astăzi îşi închipuie Feţi Frumoşi şi Ilene Cosînzene călătorind eu racheta şi con- versînd prin televiziune ? (Nepoţica mea îmi povesteşte de multe ori asemenea basme născocite ad-hoc ) Convorbirea alunecă pe un făgaş nou : relaţia eu publicul — Este, în primul rînd, o problemă de atmosferă — spune actriţa Imi amin- tesc spectacolele văzute în Uniunea So- vietică : uşierii, garderobierele te întîmpi- nau de la intrarea în teatru eu o amabili- tate mai mult decît politicoasă, eu o soli- citudine de gazdă N-am întîlnit nicăieri o indiferenţă de funcţionar Şi cred că li- niştea adîncă în care erau ascultate spec­ tacolele, ca şi entuziasmul eu cart spec- tatorii ştiau să mulţumească, la sfîrşit, actorilor, se explică şi prin atmosfera de adîncă reculegere din întreg teatrul In general, cred că trebuie să se dis­ cute mai temeinic despre educaţia specta- torului Articolul lui Horea Popescu, din penultimul număr al revistei „Teatrul", Lady Torrance din „Orfeu în inftrn" de Tennessee Williams www cimec roeste mai mult decît binevenit Ca şi toate indemnurile la acţiuni mai sistematice de răspîndire a culturii teatrale — Cum priviţi noile forme de spectacol pe care le preconizează unii dintre regizorii şi scenografii noştri ? — Anumite încercări cer şi numite texte Oricum însă, mi-ar plăcea sa asist la cit mai multe experienţe îndrăzneţe, şi chiar să iau parte la ele ; socotesc ca ele ar fi utile chiar dacă n-ar coincide întotdeauna eu mari realizări, chiar dacă unele dintre ele ar „cădea" Pentru noi este o necesitate vitală să trăim, să vedem, să încercăm modalităţi de spectacol îndrăzneţe şi variate Poate că ar fi binte să existe o sală rezervată în întregime experienţelor, un studio care să fie într-adevăr experimental S^a ridicat în ultimii ani o generaţie foarte dotată, o echipă de oameni de teatru care mustesc de initiative : numele lor sînt cunoscute — Fen- ciulescu, Esrig, Cernescu, Horea Popescu, Giurchescu, Moisescu Fără să mai vor- bim de pleiada de actori tineri foarte talentaţi care au venit în teatru Dacă ar exista un studio, fiecare din aceşti tineri regizori ar putea să monteze — să zicem, o data pe stagiune — spectacolul pe care îl visează, şi fiecare dintre ei şi-ar găsi complementul în scenograful şi actorii aleşi anume pentru a participa la aceste spectacole S-ar antrena astfel regizorii şi actorii, s-ar forma şi gustul publicului, receptivitatea lui faţă de nou Poate că, pe lîngă un asemenea teatru, s-ar putea mobiliza şi un detaşament puternic de dramaturgi Poate că astfel am asista şi la apariţia unor piese mai compacte, mai dense, eu roluri mai bogate tntrevederea se încheie eu un apel la fapte : — Aş dori atît de mult să nu râmînem la cMvinte ! „E timpul faptelor" — vorba lui Maiakovski Ceea ce doresc în primul rînd, pentru toţi colegii mei de teatru şi pentru mine, într-un viitor cît mai apropiat, sînt faptele îndrăzneţe, eu adevărat înnoitoare Ana Maria Narti • • • • e o www cimec ro